“WHAUP-กฟภ.” ลงนามศึกษาโครงการ ERC Sandbox ภายในพื้นที่นิคมฯ “ดับบลิวเอชเอ กรุ๊ป”
“WHAUP-กฟภ.” ลงนามศึกษาโครงการ ERC Sandbox ภายในพื้นที่นิคมฯ “ดับบลิวเอชเอ กรุ๊ป”
“WHAUP-กฟภ.” ลงนามศึกษาโครงการ ERC Sandbox ภายในพื้นที่นิคมฯ “ดับบลิวเอชเอ กรุ๊ป”
21 ม.ค. 2563

นางสาวจรีพร จารุกรสกุล ประธานคณะกรรมการบริษัท และประธานเจ้าหน้าที่บริหารกลุ่ม บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ร่วมลงนามในบันทึกข้อตกลง กับนายสมพงษ์ ปรีเปรม ผู้ว่าการการไฟฟ้าส่วนภูมิภาค (กฟภ.) ร่วมด้วย นายนิพนธ์ บุญเดชานันทน์  รองประธานเจ้าหน้าที่บริหาร บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP เพื่อเสริมสร้างความร่วมมือในการศึกษาความเป็นไปได้ในการพัฒนานวัตกรรมด้านพลังงาน
รวมถึงการเข้าร่วมโครงการ Energy Regulatory Commission Sandbox (ERC Sandbox) หรือโครงการด้านพลังงานอื่น ๆ ภายในบริเวณพื้นที่นิคมอุตสาหกรรมของดับบลิวเอชเอ กรุ๊ป
โดยความร่วมมือครั้งนี้ เป็นการศึกษาความเป็นไปได้เพื่อการพัฒนาเทคโนโลยีและนวัตกรรมด้านพลังงาน ที่ครอบคลุมไปถึงการศึกษาโครงสร้างตลาดไฟฟ้ารูปแบบใหม่ เช่น Peer to Peer Energy Trading การศึกษาโครงสร้างอัตราค่าบริการรูปแบบใหม่ เช่น Net Metering, Net Billing การศึกษาเทคโนโลยีใหม่เกี่ยวกับระบบกักเก็บพลังงาน เช่น Energy Storage System การศึกษาการจัดการและการปฏิบัติการระบบไฟฟ้ารูปแบบใหม่ อาทิ ระบบไมโครกริด ระบบสมาร์ทกริด ตลอดจนการศึกษารูปแบบกิจการธุรกิจใหม่ด้านพลังงาน เช่น การซื้อขายไฟฟ้าผ่านคนกลาง เป็นต้น